-صبح بخیر،( ابو بکرؓ) ۔ - صبح بخیر
ہمارے ساتھ (دارا لندوة) نہیں چلو گے؟
- کب سےتم کو یاد کررہے ہیں - کوئی بات نہیں
لیکن میں ابھی مصروف ہوں۔ آپ لوگوں کو میری ضرورت نہیں۔ .
کیا ہوگیا ہے ( ابو بکرؓ) کو؟
آج کل ہماری مجلسوں میں دکھائی ہی نہیں دیتا۔
جیسے وہ کسی سنگین معاملے میں پہلے سے مصروف ہو جسے راز رکھ رہا ہو۔
ہمیشہ سے تو بڑا ملنسار ہوا کرتا تھا۔
!( آہ! (عمرؓ
کیسے ہو آج ،(عمرؓ)؟
میں ٹھیک ہوں، اگر میرے ماموں بھی ٹھیک سے ہیں۔
تو پھر چلو ہمارے ساتھ ، یا تم بھی مصروف ہو؟
بھی؟! کوئی بھی چیز مجھے میری قوم کے امور سے دورنہیں رکھتی۔
جب وہ کچھ چاہیں گے، تو وہ میری بھی چاہت ہوگی۔.
- آؤ چلو - آؤ
!(ابو بکرؓ)
آپ کہاں جا رہے ہیں، (عثمانؓ)؟
اجلاس کی جگہ پر۔
کوئی نیا حل کرنے والا معاملہ؟
نہیں، بس وہی معمولی قسم کی بحث ۔
کچھ اور بات ہوتی، تو آپ ہی کو سب سے پہلے خبر ملتی۔
آپ کسی بارے میں فکر مند لگتے ہیں۔
اگر آپ مجھے اِس کے بارے میں بتانا چاہیں،
تو مجھ سے جو مدد ہو سکے گی میں کرونگا۔
بات جو ہے، مجھے امید ہے کہ اُس سے آپ کو فائدہ ہوگا۔
اِسے میں اپنے أعِزَّاء کے ساتھ بانٹے بغیر پوشیدہ نہ رکھتا۔
آپ میرے سب سے اچھے دوست ہیں۔
اور ویسے ہی آپ میرے بھی۔ لیکن۔۔۔
آج کے اجتماع کو رہنے دیں اور میرے ساتھ چلیں۔
آپکا اپنے بھائی کے بارے میں کیا خیال ہے؟
کون؟ آپ؟
کیا میں نے کبھی آپ سے جھوٹ بولا ہے؟
بالکل نہیں. آپ تو بہت سچے اور نرم دل ہیں۔.
اور وہ جو زیادہ سچ٘ے ہے وہ ( محمد بن عبداللہ ﷺ) ہیں۔
بے شک وہ ویسے ہی ہیں جیسے آپ نے بیان فرمایا: ایماندار اور سچ٘ے۔
لیکن اُن کے بارے میں کیا؟ آپ کھل کر بات کیوں نہیں کرتے؟
کرتا ہوں، بشرطیہ کہ آپ واعدہ کریں کہ کسی سے اِسکا ذکر نہیں کرینگے،
چاہے آپ کو میری بات پسند آۓ یا نا۔
آپ نے سچ میں مجھے فکر میں ڈال دیا ہے۔ میں وعدہ کرتا ہوں،
پر جو آپ مجھے راز رکھنے کو کہہ رہے ہیں ضرور بہت سنگین ہوگا۔
ہاں، واقعی میں ہے۔
(عرب) قوم نے اِس سے پہلے اِس جیسی چیز کبھی نہیں سنی.
پھر بھی یہ اُنکی موجودہ اور اگلی زندگی دونوں میں فائدہ کرے گی۔
اگلی! اگلی کونسی؟
تمہارے چچا زاد بھائی کیسے ہیں؟ میرا مطلب (محمدﷺ)۔ ...
وہ ٹھیک ہیں، اپنے پروردگار کے فضل سے۔
اپنے پروردگار؟
میں نے آج اُس پہاڑی راستے میں تم کو اُس کے ساتھ دیکھا۔
بےشک۔
تم کیا کررہے تھے؟
تم نے سجدہ کیا اور پھر کھڑے ہو گئے۔
یہ وہ سجدے کا طریقہ تو نہیں ہے جو ہم اپنے بتوں کے سامنے کرتے ہیں۔
پر ویسے بھی، میں نے کبھی اُسے یا تمہیں ہمارے بتوں کو سجدہ کرتے دیکھا ہی نہیں۔
جو آپ نے ہمیں کرتے دیکھا وہ نماز ہے،
جسے خدا نے اپنے نبی کے ذریعے مقرر کی ہے
نبی ؟ مطلب یہ کہ۔۔۔
آپ کا بھتیجا، (محمد، (صلی اللہ علیہ وسلم))۔
وہ یقینا ایک نبی ہیں۔
اور اُن پر اوپر سے باقائدہ وحی نازل ہوتی ہیں۔
یہ ہے قرآن، خدا کا کلام ۔ میں اُنکے دین، اسلام، پر چلتا ہوں۔
نبی ۔۔۔ وحی ۔۔۔ قرآن ۔۔۔ اسلام!۔
تُم نے کافی کچھ سنایا ہے، میرے بیٹے۔
آؤ بیٹھو اور بتاؤں مجھے اِس مذہب کے بارے جسکا تم نے ذکر کیا ہے
اور کیا اسکی بنیاد ہے۔
تم کہاں جا رہے ہو، (عّمارؓ)؟
مجھے کچھ کام سے جانا ہے۔
تم اکثر مجھے اکیلا چھوڑ کر جاتے رہتے ہو
جبکہ مجھے کچھ پتہ نہیں کہ تم کیا کررہے ہوتے ہو۔
جب پوچھتا ہوں، توتم صرف اِتنا کہتے ہو کہ تمہے کچھ کام ہوتا ہے۔
کیسا کام؟ اور تم، (امِّ عّمار)؟
میں (ابو الحکم ابن ہشام) کے گھر جا رہی ہوں۔
اُن کی بیوی نے مجھے اپنے کسی کام کے لئے بلایا ہے۔
آپکو کہنا چاہئے "اُن کی خدمت" کرنے کے لئے۔
- اُنکا ایک نوکر ہے ،وہ کافی نہیں ہے؟ - اُن کا نوکر بیمار ہے
ویسے بھی، (بنو مخزوم) کی خدمت کرنا ہمارا فرض ہے۔
کیا ہم اُن کے اتحادیوں میں سے نہیں ؟
جی ہاں، ان کے اتحادی، پر ان کے غلام نہیں۔
بیشک آپ ان میں سے ایک کی لونڈی رہ چکی ہیں
لیکن اُنہوں نے اپنی موت سے قبل آپکو آزاد کرکے آپکی میرے والد سے شادی کروادی تھی۔
ایسا کیوں ہے کہ (بنو مخزوم) قبیلہ آپ سے خدمت کروانا چاہتے ہیں
جیسے آپ ابھی تک ۔۔۔ - نا بیٹا۔ -
جلد باز مت ہو، نہیں تو تم ہمیں ایسی مشکل میں ڈال دوگے جس کا ہم سامنا نہیں کرسکتے۔
ہمیں لوگوں کی احسانوں کی بےقدری نہیں کرنی چاہیے۔
میں جب (یمن) سے اِس شہر کو آیا
قبیلہ (بنو مخزوم) نے مجھے قبول کیا اور مجھے پناہ دی،
اپنا اتحادی بنایا۔ چنانچہ وہ میری روح تک کے مالک ہیں۔
کوئی بھی کسی روح کا مالک نہیں ہوتا سواے اُس کے خالق کے۔
کیا کہا اُس نے ؟
بیٹا، وہ ہمیں بھلاٰئی کی طرف بلا رہا ہے، لہذا اس کے ساتھ رہنا
اور کسی کو اپنے بارے میں مت بتانا جب تک خدا کی مرضی واضح نہیں ہوجاتی۔
خوش آمدید، (عمرؓ)۔ میرے بھانجے کو خوش آمدید۔
یہاں بیٹھو۔
- (الخطاب) کے کیا حال ہیں؟ - وہ اچھے سے ہیں۔
کیا تم صرف اپنے مامووں کی خیریت پوچھنے آئے ہو، یا کچھ اور بات ہے؟
یہ بھی اور وہ بھی۔
جہاں تک ویسے ملاقات کا تعلق ہے، تو خوشی سے آؤ۔
اور سنائیں کیا خبر ہے؟
کچھ ناپسند باتیں ہمارے سننے میں آئی ہیں۔
مجھے نہیں لگتا کہ میرے ماموں (ابو الحکم) اِس سے بے خبر ہیں۔
تمہارا مطلب ہے کہ ( محمدﷺ)۔
اگر ہم نے صحیح سنا ہے،
تو ہمارے پاس اُسکے خلاف کچھ نہیں جب تک وہ سامنے آکر نہ بولے۔
ہم اُس کا مقصد نہیں جانتے۔
نا یہ کہ اُسے کسی قسم کا مسئلہ تو نہیں،
یا پھر وہ بغاوت شروع کرنے کے لئے ہمارے خلاف فوج اکٹھی رہا ہو
جس صورت میں ہمیں اُسے روکنا ہوگا۔
مجھے یقین ہے کہ ( محمدﷺ) خفیہ طور پر اپنے دین کی تلقیں کر رہا ہے،
صرف انہی کو جن پر وہ اعتماد کر سکتا ہو۔
تو پھر اُس نے ہم سے شروعات کیوں نہیں کی، جب ہم (قریش) کے سردار ہیں؟
پھر اُسکا اندازہ صحیح ہے۔
قسم (الات) کی ہم اُسکی طرف سے کچھ بھی قبول نہیں کریں گے۔
اُسکی بات کو سننے سے پہلے ہی؟
ہمیں کچھ سننے کے ضرورت نہیں
جو کچھ ہم پہلے سے جان چکے ہیں وہ کافی ہے اُسکی مخالفت کرنے کے لئے۔
یہی بہت ہے کہ اُس نے ہمارے دین سے لاتعلقی اختیار کرلی جسے ہمارے آباؤاجداد نے برقرار رکھا۔
اِسی کی بدولت ہمیں تمام عربوں پر مہارت حاصل ہے۔
جب وہ ایک نبی ہونے کا دعوی کرتا ہے،
وہ کہہ رہا ہے کہ ہمیں خدا کی اطاعت کرنے کے لئے اُس کی اطاعت کرنی پڑے گی۔
ہم کیسے قبول کر لیں کہ (بنو ہاشم) میں سے ایک ہمارا سردار ہو
اور ہم اُسکے پیروکار؟
کیا ہم ایسا ہونے دے سکتے ہیں
جب کہ ہمارا اُن سے عزت اور بالادستی کے لئے مقابلہ چلتا آرہا ہے ؟
ہم اگر کہیں کہ ہم (بنو ہاشم) کو اپنے حکمرانوں کے طور پر قبول نہیں کرتے،
تو وہ کہے گا: میں تمہیں (بنو ہاشم) کی حکمرانی قبول کرنے کو نہیں کہہ رہا،
بلکہ خدا کی حکمرانی قبول کرنے کو
جس نے مجھے اپنا رسول بنا کر بھیجا ہے تمہارے اور تمام بنی نوع انسان کے لیے۔
اور اِسکے لئے۔
کیا یہ لوگوں میں سے نہیں ہے؟
تم لوگوں میں سے نہیں ہو، (سميةؓ)؟
جی ہاں ... میرا مطلب... میں سمجھی نہیں آپ کیا پوچھنا چاہ رہے ہیں، حضور،
تاکہ میں آپ کو ویسا جواب دوں جس سے آپ خوش ہوں۔
سمجھدار عورت ہے یہ جو خوش کردینے والا جواب دینا چاہتی ہے۔
بولو۔ فکر مت کرو۔
تم لوگوں ہی میں سے ایک ہو نا؟
بے شک، حضور۔ میں لوگوں میں سے ہی ہوں۔
بہت اچھے! ہم کیا ہیں پھر؟
- آپ بھی وہی ہیں، حضور۔ - وہی؟
لیکن لوگوں کے مختلف درجے ہوتے ہیں، حضور۔
ہم تو آپکے اتحادی اور پیروکار ہیں۔
کہا تھا نا میں نے کہ (سميةؓ) ایک سمجھدار عورت ہے؟
ہمارے مرحوم چچازاد بھائی، (ابو حذیفہ) نے صحیح کیا جو اِسے آزاد کیا
اور نکاح میں اپنے اتحادی (یاسر العنسيؓ) کو دیا۔
رہنے دیجئے. مجھے دودھ کی ضرورت نہیں. آپ کا شکریہ
تم میری بات سمجھ رہے ہو نا، بھانجے؟
اگر (محمدﷺ) لوگوں کو اپنے دین پر عمل کرنے کی دعوت دیگا،
تو وہ دراصل نبوت کی آڑ میں اپنی حکومت کو قبول کرنے کو کہہ رہا ہوگا،
اور وہ خود ہاشمیوں میں سے ایک رہے گا۔
قسم (الات) کی ، اگر وہ ہمیں اپنے دین پر چلنے کی دعوت دیگا،
ہم اس کو بڑا سخت جواب دینگے۔ (سميةؓ)۔
آج رات کے کھانے کے لئے، جو کوئی بھی آئے اُنکے لئے کھانا اور برتن تیار رکھنا۔
کھانا کافی مقدار میں تیار کرنا۔ کفایت شعاری کی ضرورت نہیں۔
جی بلکل، حضور۔
(عكرمة) ، ہمارے نوکروں کو کہنا کہ رات کے کھانے کے لئے لوگوں کو دعوت دیں۔
ہر مہمان، راہگیر یا مسکین کو دعوت دیں۔
انہیں دعوت دینے میں ہمیں ہی پہل کرنی چاہیے۔
"نبوت کا تیسرا سال"
کیسی ہو، عورتوں؟
تم عورتوں کے بیچ کیا کر رہے ہو، لڑکے؟
تم ایک مرد ہو۔
کیسے ہو، بابا جی؟
تو، خبریں سچی ہیں؛
پر اپنی ہی آنکھوں سے دیکھنے کی تو بات ہی اور ہے۔
تو، یہ ہے تمہاری عبادت کرنے ک طریقہ۔
ہم سنتے آے ہیں (محمدﷺ) اور اُس کے دین کے بارے میں
جیسے ہی اُس نے ہمارے مذہب کو ترک کر دیا تھا۔
جو بات پہلے کانا پھوسی میں آئی وہ اب اور اونچی ہو گئی ہے۔
ہم میں سے کچھ نے اِس پر یقین کیا اور کچھ نے نہیں۔
کس قدر خوفناک! لگتا ہے اب تم بڑی تعداد میں ہوچکے ہو،
جبکہ ہم جو ہو رہا ہے اُس سے غافل رہے، اُسے معمولی سمجھ کر۔
اے (ابو سفیان)، ہم نے پوری کوشش کی ہے
کہ آپ کو وہ نہ دکھائیں جس سے آپ کو ناراضگی ہو
اور نہ آپ کی سخت مزاحمت کا سامنا کرنا پڑے،
لہذا، ہم عبادت کے لیے اس مقام پر آتے ہیں۔.
ہم ایسا خدا کے رسول (صلی اللہ علیہ وسلم) کی اطاعت میں کرتے ہیں ۔
خدا کے رسول؟
خدا ہی نے چاہا کہ تم آج ہمیں دیکھو۔
ہمیں اکیلا رہنے دو، جیسے ہم نے آپ کو رہنے دیا ہے اور ہماری نیک دعاؤں کے ساتھ واپس جائیے۔
ہم کیا کرتے ہیں اُس بارے میں آپ مت پوچھیں، اور آپ کیا کرتے ہیں اُس بارے میں ہم نہیں پوچھیں گے،
واه بهائی واه ۔ عجوبے پہ عجوبہ
عبداللہ ابن مسعودؓ)، بلکہ (ابن اُمّ عبد) کہنا چاہئے،)
(عقبه بن ابی معیط) کا چرواہا،
قریش) کے سرداروں کے سامنے زبان چلا رہا ہے۔)
خود کو ہماری سطح پر رکھتے ہو۔
"ہم کیا کرتے ہیں اُس بارے میں آپ مت پوچھیں، اور آپ کیا کرتے ہیں اُس بارے میں ہم نہیں پوچھیں گے،"
اور تم (سعدؓ)، ان نیچ لوگوں کی صحبت اختیار کرنا پسند کرتے ہو
جبکہ تم (بنو زُهرة)، (قریش) کے ایک قبیلہ، سے تعلق رکھتے ہو،
وہ مجھ سے بہتر ہیں۔
نہیں۔ بلکہ یہ تم ہو جو اِن سے بدتر ہو۔
بس کر دو، بهائی۔ ہمیں اب اکیلا چھوڑ دو
نہیں، (الات)، (عزی) کی قسم، ہم نہیں چھوڑیں گے
جب تک ہم تمہیں اپنی طاقت نہیں دکھائے دیتے
تاکہ تم اِس حماقت کو ترک کردو۔
- کس نے تمہارے یہ حال کیا؟ - یہ کچھ بھی نہیں ہے۔
تمہیں ہمیں بتانا ہوگا۔
جتنی مار ہم نے اُن سے کھائی اُتنی ہی ہم نے اُنہیں کھلائی،
مجھے اُن کی بلکل بھی پرواہ نہیں۔
کون ہیں وہ؟
(ابو سفیان) اور اُنکے ساتھی!
- کن کا کہا تم نے؟ - (ابو سفیان) اور اُنکے ساتھی!
۔(ابو سفیان)؟ قبیلہ (عبد شمس) کا سردار؟
تم بھلا کون ہوتے ہو (قریش) کے ایک سردار سے جھگڑا کرنے والے،
اُن کو اُتنی مار کھلانے والے جتنی اُن سے کھائی جیسا تم نے ابھی بولا؟
کیا تم پاگل ہو گئے ہو؟ کیا تمہیں یاد نہیں کہ ہم کون ہیں؟
بےشک، مجھے یاد ہے. ہم (قریش) میں سے نہیں، بلکہ (عنس) سے ہیں،
اور ہم قبیلہ (بنو مخزوم) کے اتحادی ہیں۔
میری والدہ (بنو مخزوم) کے (ابو حذیفہ) کے ہاں کبھی ایک لونڈی تھیں۔
مجھے سب یاد ہے، ابّا۔ کبھی بھول بھی جاتا،
تو (قریش) کے سرداراور اُنکے زیر لوگ مجھے فوراً یاد دلا دیتے۔
- تو پھر کیسے تمہاری جرٔات ہوئی... - نیچے بیٹھیے، ابّا. بیٹھیے
اور آپ بھی، امّاں۔
"میں شیطان مردود سے اللہ کی پناہ میں آتا ہوں."
"شروع اللہ کا نام لے کر جو بڑا مہربان نہایت رحم والا ہے"
"آفتاب کی روشنی کی قسم، اور رات (کی تاریکی) کی جب چھا جاے"
"کہ (اے محمدﷺ) تمہارے پروردگار نے نہ تو تم کو چھوڑا اور نہ (تم سے) ناراض ہوا"
"اور آخرت تمہارے لیے پہلی (حالت یعنی دنیا) سے کہیں بہتر ہے"
"اور تمہیں پروردگار عنقریب وہ کچھ عطا فرماے گا "
"کہ تم خوش ہو جاؤ گے"
" بھلا اُس نے تمہیں یتیم پا کرجگہ نہیں دی؟ (بے شک دی)۔ "
"اور رستے سے ناواقف دیکھا تو رستہ دکھایا"
"اور تنگ دست پایا تو غنی کردیا"
"تو تم بھی یتیم پر ستم نہ کرنا"
"اور مانگنے والے کو جھڑکی نہ دینا"
"اور اپنے پروردگار کی نعمتوں کا بیان کرتے رہنا"
یہ کیا خبر ہے جو ہم نے سنی ہے، (ابو سفیان) ؟
کیا یہ سچ ہے کہ۔۔۔
جی ہاں، بلکل۔ جیسا آپ نے سنا ہے۔
تم نے جب پہاڑی راستے پر اُن کو دیکھا،
تو اُنکو چھوڑ کیوں نہیں دیا؟
ابّا، کب تک یوں شُترمرغ کی طرح بنے رہیں گے؟
مت آگ کو ہوا دو (ہِند)۔
تو پھر آپ مانتے ہیں کہ یہ آگ ہے
اور یہ ایک چنگاری سے ہی شروع ہوتی ہے۔
جب تک اِسے فورا بجھایا نہ جائے،
یہ دور پھیل کر آپکے گھروں کو جلا سکتی ہے۔
وہ رشتہ دار ہیں، (ہِند)۔
کیا ہم اب خود کی ناک کو کاٹنے والے کی طرح بنیں؟
نہیں۔ بلکہ ایک بوسیدہ انگلی والے کی طرح۔
اُسے چھوڑ دیا جائے، تو سڑن اسکے بازو میں پھیل جائے گی،
پھر اُسکے باقی کے جسم میں۔
حکمت اسہی میں ہے کہ اپنے آپ کو بچانے کے لئے اُسے کاٹ دے۔
کسی نے ایک ذاتی فیصلہ کرلیا۔ اُس کا ہمارے ساتھ کیا لینا دینا ؟
(محمدﷺ)؟ ، اگر وہ ذاتی فیصلہ ہوتا، جیسا تم نے بولا،
تو وہ اکیلے عبادت کے لئے کسی پہاڑ کی جانب چلا جاتا، اور وہ ٹھیک ہوتا۔
پر وہ تو اپنے دین کی تلقین کر رہا ہے۔
لوگوں نے اُس کی پیروی کی ہے. اُن میں سے کچھ کو ہم جانتے ہیں، کچھ کو نہیں۔
جنہیں ہم جانتے ہیں اُن میں (ابوبکرؓ)، (عثمان بن عفانؓ)،
(عثمان بن مظعونؓ)، (سعد بن ابی وقاصؓ)، (عبد الرحمن بن عوفؓ)،
اور کچھ نچلے طبقے والے لوگ شامل ہیں۔
جو بھی اُس کا ساتھ دے رہا ہے وہ آپ کے خلاف بغاوت کر رہا ہے۔
وہ جتنی اُس کی اطاعت کرتے ہیں اُتنی آپ کی نافرمانی،
جب (محمدﷺ) حکمران بن جائے گا،
پھر (بنو ہاشم) والے بھی اُس کے ساتھ حکمران بن جائینگے۔
ہم، قبیلہ (عبد شمس) والے ،
ایک دوڑ میں دو گھوڑوں کی طرح اُن سے مد مقابل رہے ہیں،
لیکن ہم اپنے مال و دولت کے زور سے آگے رہے۔
اور اب (ابو طالب) کا رضاعی بیٹا نبی ہونے کا دعوی کر رہا ہے
اور آپکے مذہب کو فضول کہہ رہا ہے۔
لیکن وہ اکیلے (عبد شمس) قبیلہ ہی سے مخاطب نہیں ہیں
اب بحث کرنا بند کرو۔
یہاں ہم (محمد ﷺ) کے بارے میں بحث کیے جا رہے ہیں
اُسکا اپنے دین کے متعلق ہم سے ذکر کرنے
یا ہمارے کسی عمل کی تنقید کرنے سے پہلے ہی۔
ہم میں سے صرف چند ایک نے اُس کی پیروی کی ہے۔
ہمیں نہیں چاہیے کہ رشتہ داروں سے تعلقات توڑیں۔
مانا، وہ (بنو ہاشم) سے تعلق رکھتا ہے،
لیکن ہم اور وہ دونوں (عبد مناف) کی آل اولاد میں سے ہیں،
وہ (قریش) میں ہمارے سب سے قریب کا قبیلہ ہیں۔
پھر آپ ارادتاً (محمدﷺ) اور اُس کے اصحاب کو اکیلا چھوڑے دینگے
جب تک وہ ایک سنگین خطرے کی صورت اختیار نہ کر لیں۔
نہیں، بلکہ جب تک وہ اپنی حدود پار نہ کریں۔
تب تمام قریشی قبیلے ہمارے ساتھ مل کر
اُنکا مقابلہ کرینگے، ضرورت پڑنے پر۔
قبیلہ (بنو ہاشم) کو کسی ایک کا انتخاب کرنا پڑے گا:
یا تو وہ اُسے ہمارے حوالہ کردیں، اور وہ بغیر کسی تحفظ کے ہو گا،
یا پھر وہ اُسکی حفاظت کرینگے۔
آخرالذکر صورت میں، وہ اِس کا انجام جھیلیں گے،
کہ وہ (قریش) کے باقی کے قبیلوں کی طرف سے ترک کر دیے جائنگے۔
یہ قبیلہِ (عبد شمس) کو بےاختلاف مہارت دے گی۔
صبر سے! حکمت سے کام لو!
نبوت کا دعوہ بالآخر ہمارے لئے فائدہ یا نقصان ثابت ہوگا۔
جو بھی اِسکا تعین کر پائے اُس سے اچھا انتظام ہوا۔
یہی مجھے کہنا تھا۔
تم سب سنو اور عمل کرو اِس پر۔
خدا کی قسم، یہ ایک عمدہ کلام ہے۔
یہ سچ میں کسی انسان کے الفاظ نہیں ہیں۔
ایسا لگتا ہے کہ میری آنکھوں پر پٹّی تھی اور اب میں دیکھ سکتا ہوں۔
ایک خدا نے ہی ہم سب کو ایک نفس سے پیدا کیا،
جو ہمیں تمام خلقت، حقوق اور فرائض میں برابر بنا دیتا ہے۔
دولت یا نسب سے کوئی رعایت نہیں جڑی۔
اللہ کی طرف رجوع کرنا، عدل، انصاف، خیر خواہی
اور حق بات کا انتخاب کرنا، صرف یہی ثواب کے لئے اصول ہیں۔
لیکن، اگر (ابو سفیان) اور اُسکے ساتھیوں نے جو آج کیا
جب (سعد بن ابی وقاصؓ) تمہارے ساتھ تھا،
تو تب وہ ہمارے ساتھ کیا کریں گے
جب ہم اُن کے طور طریقوں کو چھوڑ کر رسول اللہﷺ کی پیروی کرنے لگینگے؟
(ابو عمّار)۔ آپ نےعہد کرلیا ہے
اپنے بیٹے کی باتوں میں سچائی کو محسوس کرنے پر
اور خدا کے رسول کا فرمان سننے پر۔
کِس سے ڈرنا چاہئے آپکو: ہمارے اتحادی، (بنو مخزوم) سے
یا خدا سے، جو ہمارا اور اُن کا مالک ہے؟
ہاں، واقعی، میں (ابو حذیفہ) کے گھر میں لونڈی تھی،
اور وہ ایک معزز اور نیک انسان تھے۔
انہوں نے مجھے آزاد کیا اور آپ سے میری شادی کروائی۔
اِس کے باوجود، (قریش) کی عورتوں نے ہمیشہ میرے ساتھ غلام جیسا برتاؤ کیا ہے۔
وہ مجھے دیکھتے ہیں، تو کہتے ہیں، "(ابو حذیفہ) کی لونڈی"۔
اُن میں سے کوئی اگر مجھے اپنی طرف بلائے،
تو وہ صرف مجھ سے خدمت کروانا چاہتی ہونگی۔
مجھے کبھی اجازت نہیں ہوتی اُن کے ساتھ بیٹھنے کی ۔
صرف اب مجھے یہ پتا لگا جب میں خدا کی غلام ہوں،
کہ کسی مخلوق کا مجھ پر قبضہ نہیں۔
(عم٘ار)، مجھے اب نبیﷺ کے پاس لے چلو
تاکہ میں بھی تمہاری طرح اسلام قبول کرلوں۔
اگر تمہارے والد پیچھے رہنا چاہیں،
اپنے قبیلہِ (مخزوم) کے اتحادیوں کے خوف سے، تو صحیح۔
میں ہر طرح سے اُن کی فرمانبردار رہوں گی،
اگر بس میں خدا کی نافرمانی نہ کروں۔
(بلالؓ)!
دکھاؤ ہمیں تم کیا کر سکتے ہو۔
مجھے تو اُس سے لڑنے کی کوئی ضرورت نہیں۔
کسے پرواہ تمہاری کیا ضرورت ہے؟ تم وہ کرو جو میری ضرورت ہے۔ جاؤ!
تمہارے والد اُس کے ساتھ ناانصافی کر رہے ہیں۔
بھلا (ابنِ حمامة) اور اُس جیسے طاقتور آدمی کا کیا مقابلہ؟
چلو، (ابنِ حمامة)
دکھاؤں ہمیں اپنی طاقت۔
تم نے اُسے ہرایا، تو میں تم کو انعام دوں گا۔
یہ ہے (ابو دسمة)۔ مبارک ہے تمہارا ہاتھ
اُس حبشی نے اپنے ساتھی حبشی سے ہمدردی کا مظاہرہ کیا ہے۔
پتا نہیں کیوں میں تمہارے کھانے پینے پر خرچہ کرتا ہوں۔
تمہاری جلد سخت اور دل چڑیا جیسا نازک۔
جاؤ! جاؤ!
- تم! – کیا خوب تھے تم آج
کسی نے مجھے نہیں دیکھا۔
میں نے تم سے کہا نہیں کہ مجھ سے ملنے مت آیا کرو؟
اپنے مالک سے ڈرتے ہو، یا لوگ کیا کہیں گے اُس سے؟
میں اپنے لئے نہیں، تو تمہارے لئے ڈرتا ہوں۔
تمہارے مالک آج تم سے بہت خوش ہیں،
کیونکہ تم نے اپنے تمام مخالفین کو ہرا دیا۔
لوگوں کو اِسکی پرواہ نہیں کہ ایک غلام مرد اور عورت ایک دوسرے سے ملاقات کریں۔
ویسے ہی جیسے اُنہیں کوئی پرواہ نہیں کہ ایک جانور دوسرے جانور کو تلاش کرے۔
پھر اپنا وعدہ پورا کرو اور اپنے مالک سے بات کرو نا۔
مجھے نہیں لگتا کہ وہ انکار کریں گے۔
عربوں نے ہمیشہ اپنے غلاموں کے درمیان شادیاں طے کی ہیں۔
ابھی صحیح وقت نہیں ہے۔
تو کب صحیح ہوگا؟
مجھے نہیں پتہ ۔ نہیں پتہ مجھے... مت مجھ سے بحث کرتی رہا کرو۔
مجھے لگا کہ آج تو تم میرے ساتھ خوش اخلاق ہوگے
(ريحانة)!
تم میرے جزبات نہیں سمجھ سکتی کیا؟
خدا کی قسم، میں تو کل کے بجائے آج تمہیں اپنی بیوی بنانا پسند کرتا۔
لیکن تم اِس بارے میں کچھ نہیں کر رہے۔
اِس لئے کیونکہ میں اِس دنیا میں ایک ایسے بچّے کو نہیں لانا چاہتا
جو کسی اور کا ہو جائے گا،
جیسے کوئی جانور جو ایک پِلّے کو جنم دے۔
میں پہلے اپنی آزادی چاہتا ہوں۔
کیا کوئی جانور محبت کرکے پھر شادی کرسکتا ہے؟
اُسکی صرف دوسرے جانور کے ساتھ جوڑی بنائی جاتی ہے، تاکہ جانوروں کی تعداد میں اضافہ ہو۔
میں بھلا اُن کے غلاموں کی تعداد میں اضافہ کیوں کروں؟
تمہیں امید ہے کہ (جبير بن مطعم) تمہیں کبھی آزاد کردیگا؟
وہ کر سکتا ہے۔
کتنے بدنصیب ہو تم، (وحشي)! اور میری بدنصیبی پر بھی افسوس
امید تو کرسکتے ہو، لیکن اپنی زندگی گزار دو گے
ایسی چیز کی تلاش میں جو کبھی نہیں ہوگی۔
عربوں کی کہاوت ہے: مایوسی سکون کی دو اقسام میں سے ایک ہے۔
دوسری قسم موت ہے، اور مجھے یہی بہتر لگتی ہے۔
"شروع اللہ کا نام لے کر جو بڑا مہربان نہایت رحم والا ہے"
"اور اپنے قریب کے رشتہ داروں کو ڈر سنا دو،"
"اور جو مومن تمہارے پیرو ہوگئے ہیں اُن سے متواضع پیش آؤ"
جلدی کرو۔
(محمدﷺ) نے لوگوں کو اپنی طرف بلایا ہے
تاکہ اپنا بلاوا عام کردے۔
وہ جو اب تک ایک خبر تھی اب ایک ٹھوس حقیقت بننے والی ہے۔
کہاں ایسی حقیقت اور کہاں ایک معمولی سی خبر۔
(بنو ہاشم) کے لوگوں! تم نے میرے بھتیجے، (محمدﷺ) کو سنا ہے،
جسے تم نے سب لوگوں میں سے سب سے سچّا جانا ہے،
سب سے نیک اور بہترین اِخلاق والا۔
جب اُس نے تم سے پوچھا کہ کیا تم یقین کروگے
اگر وہ کہے کہ پہاڑ کے پیچھے گھُڑ سواروں کا لشکر تم پر حملہ کرنے والا ہو،
تو تم نے جواب دیا کہ کروگے،
چونکہ تم نے کبھی اُسکے مُنہ سے جھوٹ نہیں سنا۔
پھر اُس نے تم کو دعوت دی اپنے دین پر ایمان لانے کی
اور خدا کے سوا کسی کی عبادت نہ کرنے کی،
اور قبول کرنے کی کہ وہ خدا کے نبی اور رسول ہیں۔
آپ اپنی ہی مرضی سے چنیں۔
اُس بارے میں نہیں میں نے آج آپ سب کو بلایا
دلیل اور ثبوت پیش کرنے کا کام وہ خود کرلیگا۔
تاہم، میں جانتا ہوں کہ وہ ایک بہت ہی سنگین بات کو منظر پر لے کر آیا ہے،
جس کی مثال (قریش) کی تاریخ میں نہیں ملتی۔
میں نے کئی افسردہ چہرے دیکھے ہیں، اور بعض پر برائی کے آثار دیکھے ہیں
کچھ ہی وقت کی بات کہ وہ آپس میں فیصلہ کرلیں
اور (محمدﷺ) کے خلاف اپنی سازشیں کرنی شروع کردیں۔
جہاں تک میرا سوال ہے، میں اپنے بھتیجے کا ساتھ کبھی نہیں چھوڑوں گا۔
تم نے سنا جب میں نے اُس سے کہا:
آگے بڑھو اور جو تمہیں حکم دیا گیا ہے وہ کرو۔
خدا کی قسم، میں تمہاری دیکھ بھال اور حفاظت کرتا رہوں گا
مجھے بتاؤں تم کیا کہتے ہو۔
برا ہے یہ۔
یہی میں کہتا ہوں اور کہوں گا؛ بہت برا ہے یہ۔
میری مانو، میرے ہاشمی بھائیوں،
آخر میں بھی اُسکا چچا ہوں۔
خدا کی قسم، میں نے کبھی نہیں جانا کوئی اپنے ہی لوگوں پر
اِس سے بدتر تباہی لائے جو (محمدﷺ) تم پر لا رہا ہے۔
وہ اپنے آباؤ اجداد اور لوگوں کے دین کو چھوڑ رہا ہے،
اور تمہارے معبودوں کی مذمت کر رہا ہے۔
کیا کروگے جب تمام عرب تمہارے خلاف اُٹھ کھڑیں ہوںگے؟
ہم سب عربوں کا مقابلہ کر پائینگے؟
بہتر یہی ہے کہ اُسکے اپنے ہی لوگ اُسے روک کر رکھیں۔
یہ اِس سے زیادہ آسان ہے کہ ہم باقی کے (قریش)،
اور ساتھ میں دوسرے عربوں، کو ہم پر حملہ کرنے دیں۔
ہرگز نہیں! خدا کی قسم، ہم جب تک زندہ ہیں اُس کی حفاظت کریںگے۔
تم نے مجھے سنا، اور اِسے بھی سنا۔
تم میں سے کون کون میرے ساتھ کھڑا ہوگا؟
(ابو طالب)، آپ ہمارے سردار ہیں
- ہم سب آپ ہی کے ساتھ کھڑے ہیں. - ہاں، بلکل، ہم سب ہی
ہم آپ کے ساتھ مل کر اُن کی حفاظت کرینگے، چاہے اِسکا مطلب ہماری ہلاکت ہی کیوں نہ ہو۔
تو پھر اب چلو-
تمہارا اُسکے بارے میں کیا خیال ہے؟
ویسے ہی جیسا آپکا ہونا چاہیے،
جیسا (قریش) کے کسی بھی شخص کا ہونا چاہیے
جو اپنی قوم کو متحد دیکھنا چاہے، بند صفوں میں،
اور جو اُنکو رشتوں ناتوں سے تعلقات توڑتے ہوئے نہ دیکھنا چاہے،
یا یہ کہ وہ ایک دوسرے کے دشمن بن جائیں۔
اگر وہ ایسا کریں، تو وہ باقی عربوں کے پیروں تلے کُچل دیے جائیں گے۔
تمہیں لگتا ہے ایسا ہو گا؟
اوہ! آپکو لگتا ہے یہ محض بولے جانے والا ایک لفظ ہے،
جو کچھ لوگ قبول اور کچھ لوگ مُسترد کردیں،
(زید) بھائی، ہم (حرم) کے لوگ ہیں
باقی کے عرب (حرم) ہی کی وجہ سے ہمارا احترام کرتے ہیں۔
اُنکے لئے، ہماری اطاعت دین ہی کا حصہ ہے
جو بھی ہمارے حکم کے خلاف جاتا ہے وہ اپنے خداؤں کے احکام کی خلاف ورزی کر رہا ہے۔
تجارت، (عمرؓ)۔ (حرم) اور تجارت کے ذریعے ہی
(قریش) نے اپنی بالادستی حاصل کی۔
بے شک دونوں سے ہی. (قریش) کسی نقصان کا شکار نہیں
کیونکہ خدا نے اُسے (حرم) کی رکھوالی عطا کی ہے،
اور کافی فوائد عطا کیے ہیں اِس کو برقرار رکھنے اور اِسکی خدمت کے لئے،
اور اسِکے حاجیوں کی مہمان نوازی کے لیے۔
یہ سب ٹھیک ہے. بے شک (حرم) ہی کے ذریعے
(قریش) کے لوگ دولت مند اور مضبوط ہوئے ہیں۔
پھر وہ اِس مال کا استعمال (حرم) کی برقراری اور اِسکے حاجیوں کی اچھی میزبانی کے لئے کرتے ہیں۔
اس طرح، خدا نے انہیں دین اور دولت کے اختیارات دیئے ہیں۔
دونوں کے زور سے، اُنہوں نے عربوں میں بالادستی حاصل کی اور اُن پر اقتدار بھی۔
کیا حال ہوگا اگر عربوں کو پتہ لگے کہ (قریش) میں تفّرق پیدا ہوگیا ہے،
کہیں گے کہ (قریش) کے دین کی کوئی صحیح بنیاد ہی نہیں۔
اِس کا مطلب اُن کی کوئی خاص حرمت نہیں۔
ہم اِن کے دین پر نہیں چلیں گے
نہ اِنکی رسومات ادا کرینگے جب تک (قریش) خود بدل جائے۔
اگر (قریش) نہیں بدلتا، تو ہم اپنے گھروں میں ہی خدا کی عبادت کرینگے،
یا پھر، ہم (حرم) کے لئے اُن سے لڑینگے اور ہوسکنے پر اُسے اُن سے چھین لینگے،
تاکہ ہم اپنے صحیح دین کے احکام کے مطابق اپنے رسومات ادا کر سکیں۔
کہاں کا رہ جائے گا (قریش) پھر؟ کیا بچے گا اُس کے لئے؟
یہ میرا نظریہ ہے،
اور میں دیکھوں گا کہ (بنو عدی) کے لوگ، جوان اور بزرگ، اس پر عمل درآمد کریں۔
کیا بات ہے؟
ہمیں بزرگانِ (قریش) سے ملنے میں دیر نہیں کرنی چاہیے
وہ (دارا لندوة) میں ملاقات کر رہے ہیں ایک اہم معاملے پر بات کرنے۔
جیسا کہ میں کہہ چکا ہوں؛ میرا بزرگانِ (قریش) سے کیا لینا دینا؟
آپ ایسا کیسے کہہ سکتے ہیں؟ آپ جانتے ہیں وہ مل رہے ہیں
یہ سوچنے کے لئے کہ (محمدﷺ) اور اُسکے مذہب کے بارے میں کیا کیا جائے۔
(قریش) کے ہر قبیلے کی اِس مجلس میں نمائندگی ہوگی
قبیلہ (بنو عدی) کا غیر حاضر ہونا مناسب ہوگا؟
تمہارے مجلس میں ہوتے وہ غیر حاضر نہیں ہوگا
آپ بڑے ہیں۔
لیکن (قریش) جانتے ہیں، میری طرح،
کہ تم زیادہ مستقل، فصیح، دلیر
اور بارعب شخص ہو۔
رکیں، رکیں. میں آپ کی اِس بات سے متاثرنہیں ہوا. میں تو صرف چاہتا ہوں کہ۔۔۔
خدا کی قسم میں صرف سچ کہہ رہا ہوں۔
کیا ہرج ہے کہ میرا بھائی مجھ سے آگے نکلے،
جب اُس کی واضح رائے اُسے برتری دیتی ہے؟
اور پھر، ہمارے والد، (الخطاب)، نے لوگوں کی ملاقاتوں میں اپنی جگہ تمہارا انتخاب کیا،
اور (بنو عدی) نے اِسے منظور کرلیا، کہ وہ تمہارے خیالات کا احترام کرتے تھے،
اور پھر (قریش) بھی اِس بات سے خوش رہے ہیں،
اور تم کو اپنا سفیر بنایا جو کہ اُنکی وکالت کرے۔
- میں اِس سب کے بالکل خوش ہوں۔ - لیکن میں اِس سے خوش نہیں ہوں
ہر کوئی اپنے مقرر کردہ کام کے لئے مناسب ہوتا ہے۔
اگر جس مقصد کے لئے ملا جا رہا ہے وہ صحیح ہے،
تو یہ کافی ہے کہ (الخطاب) کے خاندان کا ایک ہی مرد اِس میں حصہ دار بنے۔
اگر غلط ہے،
تو ہم میں سے ایک کا ہی اِس بوجھ کا سہنا کافی ہے۔
تم یہاں جوا کھیلے جا رہے ہو،
جبکہ تمہارے بڑے اندر ایک بڑے سنگین معاملہ پر بات کر رہے ہیں،
کہ (محمدﷺ) کے بارے میں کیا کیا جائے۔
ہمارے بڑے اِس مسئلے کا حل تلاش کر سکتے ہیں۔
وہ اپنی حِکمت سےاور ہم، اُنکے چاہنے پر، اپنی تلواروں سے۔
(عمرؓ) اب بڑوں میں سے ایک بن گیا ہے، حالانکہ خود مجھ سے چھوٹا ہے۔
اُس کو تو ہمارے ساتھ ہی رہنا چاہئیے۔
اُس کے والد، (الخطاب) نے اس کے لئے اپنی جگہ خالی کی، اور قبیلہ (بنو عدي) نے اُسے قبول کر لیا۔
وہ واقعی میں ایک قابل شخص ہے، اگرچہ تھوڑا سخت مزاج کا ہے۔
ویسے بھی، وہ ہمارا ایک مادری رشتہ دار ہے. لہذا، سنبھل کربات کرنا۔
صحیح کہتا ہے (خالدؓ)۔
کون کہتا ہے کہ میں اُسکے بارے میں کچھ غلط بولنے والا تھا؟
تمہاری آنکھوں میں دکھتا ہے، (عمرو)
میں تمہیں بہت اچھی طرح سے جانتا ہوں۔
اب، (عمیر)، ایک شرط رکھنا دو اونٹوں کی میرے اور (صفوان) کے لئے
دو اونٹ! ایک کافی نہیں ہے؟
یہ ہم دونوں کے لئے فائدہ مند ہے۔ اگر تم جیتے، تمہاری خوشی دوگنی۔
اور اگر میں ہارا، میری مایوسی دگنی۔
(صفوان بن امیہ)، صحرا کا سخی ترین بیٹا، غربت کے بارے میں فکر مند ہے
جبکہ وہ ہر رات اپنے مہمانوں کے لئے اونٹ ذبح کرتا ہے!
مجھے صحیح مقصد کے لئے اونٹ ذبح کرنے پر کوئی اعتراض نہیں۔
- لیکن انہیں کھونے پر ... - صحیح مقصد کیا ہے؟
- تم نے کیا کہا؟ - تم لوگوں کو کھلاتے ہو
تاکہ وہ تمہیں صحرا کا سخی ترین بیٹا کہیں!
جو بھی ایسا کہتا ہے سچ کہتا ہے۔
لوگ (عمرو بن العاص) کے بارے میں کیا کہتے ہیں؟
جب کوئی الجھن ہو اور صحیح راستہ تلاش نہ ہو سکے،
سب (عمرو) کی طرف جاتے ہیں۔
پتہ نہیں کہ وہ تمہاری چالاکی کی داد دیتے ہیں،
یا تمہاری چال بازی کی مُذمت۔ سمجھ میں نہیں آتا۔
کوئی نہ سمجھ آنے والی بات نہیں۔ اگر ہمارے حق میں ہے، تو یہ قیمتی چالاکی ہے،
اور اگر ہمارے خلاف، تو پھر نیچ رویہ ہے۔
کیا کہتے ہو: دو اونٹوں پر تیر نکالا جائے؟
دو ہی صحیح، پھر۔
- کس سے شروع کروں؟ - (صفوان) سے۔
(صفوان) سے۔
اُسکے تو ہوش ہی اُڑ گئے!
، میرے چچا زاد بھائی! (الغارم)
اپنے چچا زاد بھائی اور دوست کے ساتھ تم ایسا کرتے ہو؟
میں کیا کروں، میں تو صرف کھیل کی سربراہی کرتا ہوں؟
خیر ہے، (صفوان)۔ تم تو امیر ہو، اور ساتھ میں تمہارے باپ بھی۔
اگر اِس مال میں سے کچھ کھو دیتے ہو، تو وہ تمہاری مدد کرلینگے۔
نہ تو میرا مال، نہ ہی میرے باپ کا مال،
تمہارے باپ (ولید ابن مغیرہ) کے مال سے زیادہ ہے۔
انہوں نے بہت سے لوگوں کو مغلوب کیا ہے
(مکہ) اور (طائف) میں اپنی دولت کے ذریعے۔
میں نے (الات) اور (عزی) سے دعا کی تھی. ہاں، واقعی میں کی تھی۔
میں نے تو تمارے پاس آنے سے پہلے ان کے اِرد گِرد چکر بھی کاٹے تھے۔
میں ابھی بھی اُن کے لئے اپنے جانور قربان کرکے لوگوں کو کھلاتا ہوں۔
شاید اُنہوں نے تمہیں سُنا نہیں کیونکہ تم نے اونچی آواز میں نہیں بولا۔
یا شاید اِس لئے کہ تم اُن کے لئے اپنے سب سے اچھے اونٹ قربان نہیں کرتے۔
تم کھیلنا چاہو گے (عمرو) ؟
اگر تمہارا دوست، (صفوان)، یہاں آنے سے پہلے (الات) اور (عزی) کے پاس ہو کر آیا تھا
اور وہ اب بھی اُن کے لئے اپنے پیسے اور اونٹ قربان کرتے رہتا ہے،
لیکن اُنہوں نے اُسکی دعاؤوں کا جواب نہیں دیا
تو کیا کریں گے وہ بیچارے (عمرو بن العاص) کا
جو ایک ماہ سے اُن کے پاس سے نہیں گزرا
اور صرف اُن کے لئے ایک کمزور سی بھیڑ قربان کی؟
- تمہارا کیا خیال ہے، (ابو جندل)؟ - ہیں؟
(ابو جندل) کو بزرگوں کی بات چیت میں زیادہ دلچسپی ہے۔
جب اُس نے ہمارے تمام خداؤں کو ایک خدا میں تبدیل
اور ہمارے دیوتاؤں اور بتوں سے لاتعلقی کا اظہار کیا ہے،
تو کیسے یہ کہا جاۓ کہ اُس نے کوئی ناپسند عمل نہیں کیا؟
ہم کیوں پروا کریں، اگر ہم اپنے خداؤں پر قائم رہیں؟
یا آپ کو ڈر ہے کہ (محمدﷺ)
آپ کو اپنے باپ دادا کے مذہب سے دور کردے گا۔
اگر ایسا ہے، تو پھر آپ کا اُس پر یقین ہی نہیں۔
(ابو الولید)، ایسے معاملوں میں سب لوگ ایک جیسے نہیں۔
ہم میں سے کچھ تو اب ہمارے ساتھ ہی نہیں ہیں۔
کہاں ہیں (ابوبکرؓ)، (عثمانؓ)، (ابو عبیدہؓ) یا (عبد الرحمن بن عوفؓ) ؟
ہمیں صرف اُسکے اُن پیروکاروں کا پتہ ہے جن کا تعلق قبیلوں سے ہے جوکہ اُنکی حفاظت کر سکیں،
لہذا، وہ تو اپنے ایمان لانے کا اعلان کرنے کو تیار تھے۔